CELEX: 32008R0289
Language: ro
Date: 2008-03-31 00:00:00
Title: Regulamentul (CE) nr. 289/2008 al Comisiei din 31 martie 2008 de modificare a Regulamentului (CE) nr. 1266/2007 referitor la normele de punere în aplicare a Directivei 2000/75/CE a Consiliului în ceea ce privește combaterea, monitorizarea, supravegherea febrei catarale ovine, precum și restricțiile privind deplasările unor animale din specii receptive la aceasta (Text cu relevanță pentru SEE)

1.4.2008   
            
            
               RO
            
            
               Jurnalul Oficial al Uniunii Europene
            
            
               L 89/3
            
         
      REGULAMENTUL (CE) NR. 289/2008 AL COMISIEI
   
   din 31 martie 2008
   de modificare a Regulamentului (CE) nr. 1266/2007 referitor la normele de punere în aplicare a Directivei 2000/75/CE a Consiliului în ceea ce privește combaterea, monitorizarea, supravegherea febrei catarale ovine, precum și restricțiile privind deplasările unor animale din specii receptive la aceasta
   (Text cu relevanță pentru SEE)
   COMISIA COMUNITĂȚILOR EUROPENE,
   având în vedere Tratatul de instituire a Comunității Europene,
   având în vedere Directiva 2000/75/CE a Consiliului din 20 noiembrie 2000 de stabilire a dispozițiilor specifice privind măsurile de combatere și de eradicare a febrei catarale ovine (1), în special articolul 9 alineatul (1) litera (c), articolele 11 și 12 și articolul 19 al treilea paragraf,
   întrucât:
   
               (1)
            
            
               Regulamentul (CE) nr. 1266/2007 al Comisiei (2) prevede norme legate de combaterea, monitorizarea, supravegherea febrei catarale ovine, precum și de restricțiile privind deplasările animalelor în cadrul zonelor cu acces reglementat și dinspre acestea. De asemenea, regulamentul stabilește condițiile pentru derogările de la interdicția de ieșire aplicabilă deplasărilor de animale receptive, de material seminal, de ovule și de embrioni ai acestora, prevăzută de Directiva 2000/75/CE.
            
         
               (2)
            
            
               În cazul în care derogările de la interdicția de ieșire aplicabile deplasărilor de animale din specii receptive, de material seminal, de ovule și de embrioni ai acestora, din zonele cu acces reglementat, se aplică unor astfel de animale sau produse destinate comerțului intracomunitar sau exportului către o țară terță, certificatele de sănătate prevăzute de Directiva 64/432/CEE a Consiliului (3), de Directiva 91/68/CEE a Consiliului (4), de Directiva 92/65/CEE a Consiliului (5) și menționate în Decizia 93/444/CEE a Comisiei (6) trebuie să includă o referință la Regulamentul (CE) nr. 1266/2007. Pe baza experienței acumulate, este necesar să se adauge o mențiune suplimentară la toate aceste certificate de sănătate în vederea unei mai bune explicitări a condițiilor de sănătate în care animalele, materialul seminal, ovulele și embrionii nu fac obiectul interdicției de ieșire.
            
         
               (3)
            
            
               Directiva 88/407/CEE a Consiliului din 14 iunie 1988 de stabilire a cerințelor de sănătate animală aplicabile în schimburile intracomunitare și la importul de material seminal de animale domestice din specia bovină (7), Directiva 89/556/CEE a Consiliului din 25 septembrie 1989 de stabilire a condițiilor de sănătate animală care reglementează schimburile intracomunitare și importurile de embrioni de animale domestice din specia bovină provenind din țări terțe (8), Decizia 95/388/CE a Comisiei din 19 septembrie 1995 de stabilire a modelului de certificat pentru schimburile intracomunitare de material seminal, ovule și embrioni de la speciile ovină și caprină (9) și Decizia 93/444/CEE prevăd că deplasările de material seminal, de ovule și de embrioni ale speciilor de bovine, ovine și caprine trebuie să fie însoțite de certificate de sănătate.
            
         
               (4)
            
            
               Pe baza experienței acumulate, în cazul în care se aplică derogările de la interdicția de ieșire aplicabile deplasărilor de material seminal, de ovule și de embrioni ale animalelor din speciile receptive din zonele restricționate, certificatele de sănătate respective ar trebui, de asemenea, să includă o referință la Regulamentul (CE) nr. 1266/2007. Prin urmare, o mențiune suplimentară ar trebui adăugată la certificatele de sănătate respective pentru a explicita mai bine condițiile de sănătate în care materialul seminal, ovulele și embrionii nu fac obiectul interdicției de ieșire.
            
         
               (5)
            
            
               Embrionii și ovulele obținute in vivo ale animalelor din specia bovină nu prezintă niciun risc semnificativ în ceea ce privește febra catarală ovină. Prin urmare, în cazul acestor produse ar trebui să se aplice derogări de la interdicția de ieșire, sub rezerva că animalele donatoare nu prezintă niciun semn clinic de febră catarală ovină în ziua recoltării embrionilor și a ovulelor.
            
         
               (6)
            
            
               Din motive de claritate, ar trebui introduse în mențiune anumite modificări privind animalele imunizate în mod natural, prevăzute la punctele 6 și 7 din anexa III, precum și privind dispozițiile referitoare la ovule și embrioni.
            
         
               (7)
            
            
               Prin urmare, Regulamentul (CE) nr. 1266/2007 ar trebui modificat în consecință.
            
         
               (8)
            
            
               Măsurile prevăzute în prezentul regulament sunt conforme cu avizul Comitetului permanent pentru lanțul alimentar și sănătatea animală,
            
         ADOPTĂ PREZENTUL REGULAMENT:
   Articolul 1
   Anexa III la Regulamentul (CE) nr. 1266/2007 se modifică în conformitate cu anexa la prezentul regulament.
   Articolul 2
   Prezentul regulament intră în vigoare în a șaptea zi de la data publicării în Jurnalul Oficial al Uniunii Europene.
   
      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 31 martie 2008.
      
         
            Pentru Comisie
         
         Androulla VASSILIOU
         
         
            Membru al Comisiei
         
      
   
   
      (1)  JO L 327, 22.12.2000, p. 74. Directivă modificată ultima dată prin Directiva 2007/729/CE a Comisiei (JO L 294, 13.11.2007, p. 26).
   
      (2)  JO L 283, 27.10.2007, p. 37.
   
      (3)  JO 121, 29.7.1964, p. 1977/64. Decizie modificată ultima dată prin Decizia 2007/729/CE.
   
      (4)  JO L 46, 19.2.1991, p. 19. Directivă modificată ultima dată prin Directiva 2006/104/CE (JO L 363, 20.12.2006, p. 352).
   
      (5)  JO L 268, 14.9.1992, p. 54. Directivă modificată ultima dată prin Decizia 2007/265/CE a Comisiei (JO L 114, 1.5.2007, p. 17).
   
      (6)  JO L 208, 19.8.1993, p. 34.
   
      (7)  JO L 194, 22.7.1988, p. 10. Directivă modificată ultima dată prin Decizia 2008/120/CE a Comisiei (JO L 42, 16.2.2008, p. 63).
   
      (8)  JO L 302, 19.10.1989, p. 1. Directivă modificată ultima dată prin Decizia 2006/60/CE a Comisiei (JO L 31, 3.2.2006, p. 24).
   
      (9)  JO L 234, 3.10.1995, p. 30. Decizie modificată ultima dată prin Decizia 2005/43/CE (JO L 20, 22.1.2005, p. 34).
   
      ANEXĂ
      Anexa III la Regulamentul (CE) nr. 1266/2007 se înlocuiește după cum urmează:
      
         
            „ANEXA III
            Condițiile de derogare de la interdicția de ieșire [menționate la articolul 7 alineatul (2) litera (a) și articolul 8 alineatul (1) litera (a)]
            A.   Animale
            Animalele trebuie să fi fost protejate împotriva atacurilor vectorului Culicoides în timpul transportului către locul de destinație.
            Pe lângă aceasta, cel puțin una dintre condițiile prezentate la punctele 1-7 trebuie îndeplinită:
            
                        1.
                     
                     
                        Animalele au fost ținute, până la momentul expedierii, în timpul sezonului de inactivitate a vectorilor, definit în conformitate cu anexa V, într-o zonă neafectată sezonier de febră catarală ovină, de la naștere sau timp de cel puțin 60 de zile înainte de data deplasării, și au fost supuse unui test de identificare a agentului, în conformitate cu Manualul de teste de diagnosticare și vaccinuri pentru animalele terestre al Organizației Internaționale pentru Sănătate Animală (OIE) (1) (denumit în continuare «Manualul OIE privind animalele terestre»), cu rezultate negative, testul fiind efectuat nu mai devreme de șapte zile înainte de data deplasării.
                        Cu toate acestea, respectivul test de identificare a agentului nu este necesar pentru statele membre sau pentru regiunile dintr-un stat membru în care date epidemiologice suficiente, obținute în urma punerii în aplicare a unui program de monitorizare pe o perioadă de cel puțin trei ani, justifică stabilirea sezonului de inactivitate a vectorilor, definit în conformitate cu anexa V.
                        Statele membre care folosesc această posibilitate informează Comisia și celelalte state membre în cadrul Comitetului permanent pentru lanțul alimentar și sănătatea animală.
                        În cazul în care animalele menționate la prezentul punct sunt destinate comerțului intracomunitar sau exportului către o țară terță, la certificatele de sănătate corespunzătoare prevăzute de Directivele 64/432/CEE, 91/68/CEE și 92/65/CEE sau la care se face referire în Decizia 93/444/CEE se adaugă următoarea mențiune suplimentară:
                        «Până la momentul expedierii, animalul (animalele) a (au) fost ținut(e) într-o zonă neafectată sezonier de febra catarală ovină, în sezonul de inactivitate a vectorilor care a debutat la … (introduceți data) de la naștere sau timp de cel puțin 60 de zile, și, dacă este cazul (indicați, dacă este cazul), au fost ulterior supuse unui test de identificare a agentului, conform Manualului OIE privind animalele terestre, efectuat pe eșantioane prelevate în decursul celor șapte zile anterioare expedierii, cu rezultate negative, în conformitate cu anexa III partea A punctul 1 la Regulamentul (CE) nr. 1266/2007.»
                     
                  
                        2.
                     
                     
                        Până la momentul expedierii, animalele au fost protejate împotriva atacurilor vectorilor timp de cel puțin 60 de zile înainte de data de expediere.
                        În cazul în care animalele menționate la prezentul punct sunt destinate comerțului intracomunitar sau exportului către o țară terță, la certificatele de sănătate corespunzătoare prevăzute de Directivele 64/432/CEE, 91/68/CEE și 92/65/CEE sau la care se face referire în Decizia 93/444/CEE se adaugă următoarea mențiune suplimentară:
                        «Animalul (Animalele) conform(e) cu anexa III partea A punctul 2 la Regulamentul (CE) nr. 1266/2007»
                     
                  
                        3.
                     
                     
                        Animalele au fost ținute, până la momentul expedierii, într-o zonă neafectată sezonier de febra catarală ovină, în sezonul de inactivitate a vectorilor, definit în conformitate cu anexa V, sau au fost protejate împotriva atacurilor vectorilor cel puțin 28 de zile și au fost supuse, pe parcursul acestei perioade, unui test serologic de depistare a anticorpilor grupului virusului febrei catarale ovine, în conformitate cu Manualul OIE privind animalele terestre, cu rezultate negative, testul fiind efectuat la cel puțin 28 de zile după începerea perioadei de protecție împotriva atacurilor vectorilor sau a sezonului de inactivitate a vectorilor.
                        În cazul în care animalele menționate la prezentul punct sunt destinate comerțului intracomunitar sau exportului către o țară terță, la certificatele de sănătate corespunzătoare prevăzute de Directivele 64/432/CEE, 91/68/CEE și 92/65/CEE sau la care se face referire în Decizia 93/444/CEE se adaugă următoarea mențiune suplimentară:
                        «Animalul (Animalele) conform(e) cu anexa III partea A punctul 3 la Regulamentul (CE) nr. 1266/2007.»
                     
                  
                        4.
                     
                     
                        Animalele au fost ținute, până la momentul expedierii, într-o zonă neafectată sezonier de febra catarală ovină, în sezonul de inactivitate a vectorilor, definit în conformitate cu anexa V, sau au fost protejate împotriva atacurilor vectorilor cel puțin 14 zile și au fost supuse, pe parcursul acestei perioade, unui test de identificare a agentului, în conformitate cu Manualul OIE privind animalele terestre, cu rezultate negative, testul fiind efectuat la cel puțin 14 zile după începerea perioadei de protecție împotriva atacurilor vectorilor sau a sezonului de inactivitate a vectorilor.
                        În cazul în care animalele menționate la prezentul punct sunt destinate comerțului intracomunitar sau exportului către o țară terță, la certificatele de sănătate corespunzătoare prevăzute de Directivele 64/432/CEE, 91/68/CEE și 92/65/CEE sau la care se face referire în Decizia 93/444/CEE se adaugă următoarea mențiune suplimentară:
                        «Animalul (Animalele) conform(e) cu anexa III partea A punctul 4 la Regulamentul (CE) nr. 1266/2007.»
                     
                  
                        5.
                     
                     
                        Animalele provin dintr-un șeptel vaccinat în conformitate cu un program de vaccinare adoptat de autoritatea competentă și animalele au fost vaccinate împotriva serotipului (serotipurilor) existente sau potențial existente dintr-o regiune geografică de origine relevantă din punct de vedere epidemiologic, animalele aflându-se încă în perioada de imunitate garantată în specificațiile vaccinului, aprobat în cadrul programului de vaccinare, iar animalele îndeplinesc cel puțin una dintre următoarele condiții:
                        
                                    (a)
                                 
                                 
                                    au fost vaccinate cu mai mult de 60 de zile înainte de data deplasării;
                                 
                              
                                    (b)
                                 
                                 
                                    au fost vaccinate cu un vaccin inactiv înainte de numărul minim de zile necesare declanșării protecției imunitare menționate în specificațiile vaccinului aprobat în cadrul programului de vaccinare și au fost supuse unui test de identificare a agentului, în conformitate cu Manualul OIE privind animalele terestre, cu rezultate negative, testul fiind efectuat la cel puțin 14 zile după declanșarea protecției imunitare menționate în specificațiile vaccinului, aprobat în cadrul programului de vaccinare;
                                 
                              
                                    (c)
                                 
                                 
                                    au fost vaccinate anterior și au fost revaccinate cu un vaccin inactiv în timpul perioadei de imunitate garantate în specificațiile vaccinului aprobat în cadrul programului de vaccinare;
                                 
                              
                                    (d)
                                 
                                 
                                    au fost ținute în timpul sezonului de inactivitate a vectorilor, definit în conformitate cu anexa V, într-o zonă neafectată sezonier de febră catarală ovină, de la naștere sau timp de cel puțin 60 de zile înainte de data vaccinării, și au fost vaccinate cu un vaccin inactiv înainte de numărul minim de zile necesare declanșării protecției imunitare menționate în specificațiile vaccinului, aprobat în cadrul programului de vaccinare.
                                 
                              În cazul în care animalele menționate la prezentul punct sunt destinate comerțului intracomunitar sau exportului către o țară terță, la certificatele de sănătate corespunzătoare prevăzute de Directivele 64/432/CEE, 91/68/CEE și 92/65/CEE sau la care se face referire în Decizia 93/444/CEE se adaugă următoarea mențiune suplimentară:
                        «Animalul (Animalele) vaccinat(e) împotriva serotipului (serotipurilor) de febră catarală ovină … (introduceți serotipul/serotipurile) cu … (introduceți denumirea vaccinului) cu un vaccin viu inactiv/modificat (indicați, după caz), în conformitate cu anexa III partea A punctul 5 la Regulamentul (CE) nr. 1266/2007.»
                     
                  
                        6.
                     
                     
                        Animalele nu au fost niciodată vaccinate împotriva febrei catarale ovine și au fost tot timpul ținute într-o regiune geografică de origine relevantă din punct de vedere epidemiologic, în care a existat, există sau poate exista numai un singur serotip și:
                        
                                    (a)
                                 
                                 
                                    au fost supuse unui test serologic de depistare a anticorpilor împotriva serotipului de virus de febră catarală ovină, în conformitate cu Manualul OIE privind animalele terestre, cu rezultate pozitive; testul trebuie efectuat între 60 și 360 de zile înainte de data deplasării; sau
                                 
                              
                                    (b)
                                 
                                 
                                    au fost supuse unui test serologic de depistare a anticorpilor împotriva serotipului de virus de febră catarală ovină, în conformitate cu Manualul OIE privind animalele terestre, cu rezultate pozitive; testul trebuie efectuat cu cel puțin 30 de zile înainte de data deplasării și animalele au fost supuse unui test de identificare a agentului, în conformitate cu Manualul OIE privind animalele terestre, cu rezultate negative, testul fiind efectuat nu mai devreme de șapte zile înainte de data deplasării.
                                 
                              În cazul în care animalele menționate la prezentul punct sunt destinate comerțului intracomunitar sau exportului către o țară terță, la certificatele de sănătate corespunzătoare prevăzute de Directivele 64/432/CEE, 91/68/CEE și 92/65/CEE sau la care se face referire în Decizia 93/444/CEE se adaugă următoarea mențiune suplimentară:
                        «Animalul (animalele) supuse unui test serologic, în conformitate cu Manualul OIE privind animalele terestre, de depistare a anticorpilor împotriva serotipului de virus de febră catarală ovină … (indicați serotipul), în conformitate cu anexa III partea A punctul 6 la Regulamentul (CE) nr. 1266/2007.»
                     
                  
                        7.
                     
                     
                        Animalele nu au fost niciodată vaccinate împotriva febrei catarale ovine și au fost supuse unui test serologic specific corespunzător în conformitate cu Manualul OIE privind animalele terestre, care poate depista anticorpii specifici împotriva tuturor serotipurilor de virus de febră catarală ovină existente sau potențial existente, cu rezultate pozitive la toate serotipurile existente sau potențiale în regiunea geografică de origine relevantă din punct de vedere epidemiologic; și
                        
                                    (a)
                                 
                                 
                                    testul serologic specific al serotipului se efectuează între 60 și 360 de zile înainte de data deplasării; sau
                                 
                              
                                    (b)
                                 
                                 
                                    testul serologic specific al serotipului se efectuează cu cel puțin 30 de zile înainte de data deplasării și animalele au fost supuse unui test de identificare a agentului, în conformitate cu Manualul OIE privind animalele terestre, cu rezultate negative, testul fiind efectuat nu mai devreme de șapte zile înainte de data deplasării.
                                 
                              În cazul în care animalele menționate la prezentul punct sunt destinate comerțului intracomunitar sau exportului către o țară terță, la certificatele de sănătate corespunzătoare prevăzute de Directivele 64/432/CEE, 91/68/CEE și 92/65/CEE sau la care se face referire în Decizia 93/444/CEE se adaugă următoarea mențiune suplimentară:
                        «Animalul (animalele) supuse unui test serologic specific, în conformitate cu Manualul OIE privind animalele terestre, de depistare a anticorpilor împotriva tuturor serotipurilor de virus de febră catarală ovină … (indicați serotipul), existente sau potențial existente, în conformitate cu anexa III partea A punctul 7 la Regulamentul (CE) nr. 1266/2007.»
                     
                  B.   Material seminal de animale
            Materialul seminal trebuie să provină de la animale donatoare care îndeplinesc cel puțin una dintre următoarele condiții:
            
                        (a)
                     
                     
                        au fost ținute în afara unei zone cu acces reglementat timp de cel puțin 60 de zile înainte de data începerii recoltării materialului seminal, precum și în timpul efectuării recoltării;
                     
                  
                        (b)
                     
                     
                        au fost protejate împotriva atacurilor vectorilor timp de cel puțin 60 de zile înainte de data începerii recoltării materialului seminal, precum și în timpul efectuării recoltării;
                     
                  
                        (c)
                     
                     
                        au fost ținute în timpul sezonului de inactivitate a vectorului într-o zonă neafectată sezonier de febra catarală ovină, definit în conformitate cu anexa V, timp de cel puțin 60 de zile înainte de începerea recoltării materialului seminal, precum și în timpul efectuării recoltării, și au fost supuse unui test de identificare a agentului, în conformitate cu Manualul OIE privind animalele terestre, cu rezultate negative, testul fiind efectuat nu mai devreme de șapte zile înainte de data începerii recoltării materialului seminal.
                        Cu toate acestea, respectivul test de identificare a agentului nu este necesar în statele membre sau în regiunile dintr-un stat membru în care date epidemiologice suficiente, obținute în urma punerii în aplicare a unui program de monitorizare pe o perioadă de cel puțin trei ani, justifică determinarea sezonului de inactivitate a vectorilor, astfel cum este definit în anexa V.
                        Statele membre care folosesc această posibilitate informează Comisia și celelalte state membre în cadrul Comitetului permanent pentru lanțul alimentar și sănătatea animală;
                     
                  
                        (d)
                     
                     
                        au fost supuse unui test serologic de depistare a anticorpilor grupei virusului febrei catarale ovine, în conformitate cu Manualul OIE privind animalele terestre, cu rezultate negative, efectuat cel puțin din 60 în 60 de zile în perioada de recoltare a materialului seminal, precum și între 21 și 60 de zile de la ultima recoltare;
                     
                  
                        (e)
                     
                     
                        au fost supuse unui test de identificare a agentului, cu rezultate negative, în conformitate cu Manualul OIE privind animalele terestre, efectuat pe probe de sânge recoltate:
                        
                                    (i)
                                 
                                 
                                    la începutul și la încheierea perioadei de recoltare a materialului seminal; și
                                 
                              
                                    (ii)
                                 
                                 
                                    pe parcursul perioadei de recoltare a materialului seminal:
                                    
                                                —
                                             
                                             
                                                cel puțin din șapte în șapte zile, în cazul testului de izolare a virusului;
                                             
                                          
                                                —
                                             
                                             
                                                cel puțin din 28 în 28 de zile, în cazul unui test de reacție în lanț a polimerazei.
                                             
                                          
                              În cazul în care materialul seminal menționat în prezenta secțiune este destinat comerțului intracomunitar sau exportului către o țară terță, la certificatele de sănătate corespunzătoare prevăzute de Directiva 88/407/CEE a Consiliului (2) și de Decizia 95/388/CE a Comisiei (3) sau la care se face referire în Decizia 93/444/CEE se adaugă următoarea mențiune suplimentară:
                        «Materialul seminal obținut de la animalele donatoare care este în conformitate cu … [indicați, după cum este cazul, litera (a), (b), (c), (d) sau (e)] din anexa III partea B la Regulamentul (CE) nr. 1266/2007.».
                     
                  C.   Ovule și embrioni de animale
            
                        1.
                     
                     
                        Embrionii și ovulele obținute in vivo ale animalelor din specia bovină trebuie să provină de la animale donatoare care nu prezintă niciun semn clinic de febră catarală ovină în ziua recoltării.
                     
                  
                        2.
                     
                     
                        Embrionii și ovulele animalelor din alte specii decât cea bovină, precum și embrionii animalelor din specia bovină obținuți in vitro trebuie să provină de la animale donatoare care îndeplinesc cel puțin una dintre următoarele condiții:
                        
                                    (a)
                                 
                                 
                                    au fost ținute în afara unei zone cu acces reglementat cel puțin 60 de zile înainte de începerea recoltării embrionilor/ovulelor, precum și în timpul efectuării recoltării;
                                 
                              
                                    (b)
                                 
                                 
                                    au fost protejate împotriva atacurilor vectorilor timp de cel puțin 60 de zile înainte de începerea recoltării embrionilor/ovulelor, precum și în timpul efectuării recoltării;
                                 
                              
                                    (c)
                                 
                                 
                                    au fost supuse unui test serologic de depistare a anticorpilor specifici împotriva grupei virusului febrei catarale ovine, în conformitate cu Manualul OIE privind animalele terestre, cu rezultate negative, efectuat între 21 și 60 de zile după recoltarea embrionilor/ovulelor;
                                 
                              
                                    (d)
                                 
                                 
                                    au fost supuse unui test de identificare a agentului, în conformitate cu Manualul OIE privind animalele terestre, cu rezultate negative, efectuat pe probe de sânge prelevate în ziua recoltării embrionilor/ovulelor.
                                 
                              
                  
                        3.
                     
                     
                        În cazul în care ovulele și embrionii menționați la punctele 1 și 2 sunt destinați comerțului intracomunitar sau exportului către o țară terță, la certificatele de sănătate corespunzătoare prevăzute de Directiva 89/556/CEE a Consiliului (4) și de Decizia 95/388/CE sau la care se face referire în Decizia 93/444/CEE, se adaugă următoarea mențiune suplimentară:
                        «Embrionii/ovulele obținuți (obținute) de la animalele donatoare care sunt în conformitate cu … [indicați, după cum este cazul, punctul 1, punctul 2 litera (a), punctul 2 litera (b), punctul 2 litera (c) sau punctul 2 litera (d)] din anexa III partea C punctul 2 la Regulamentul (CE) nr. 1266/2007.».
                        Punctul 2 litera (a) din anexa B la Directiva 89/556/CEE nu se aplică ovulelor și embrionilor recoltați de la animale donatoare ținute în exploatații care fac obiectul măsurilor veterinare de interdicție sau de carantină corespunzătoare febrei catarale ovine.
                     
                  
      
      
         (1)  http://www.oie.int/eng/normes/en_mcode.htm?e1d10
      
         (2)  JO L 194, 22.7.1988, p. 10.
      
         (3)  JO L 234, 3.10.1995, p. 30.
      
         (4)  JO L 302, 19.10.1989, p. 1.”